kardosdrur/scandi-wiki huggingface dataset:
Tro Bro Leon

Tro Bro Leon er et cykelløb i Finistère, Bretagne, Frankrig. Løbet er rangeret som 1.Pro og er en del af UCI ProSeries i landevejscykling. Løbet var for amatører frem til 2000, men har været for professionelle siden. Løbet er ofte blevet kaldt Den lille Paris-Roubaix og Helvedet i vest, fordi løbet indeholder 24 sektioner med mudder, brosten og grusveje.

Vindere

Eksterne henvisninger

 
Etableret i 1984
Universitets-Jubilæets danske Samfund

Universitets-Jubilæets danske Samfund (forkortet UJDS) er en forening med det formål at udbrede og bevare kendskabet til det danske sprog ved udgivelse af ordbøger, litterære værker og videnskabelige og andre arbejder om dansk sprog, danske dialekter og folkeminder. Foreningen blev oprettet i forbindelse med Københavns Universitets 400-års jubilæum i 1879 og har siden da stået for op mod 600 udgivelser. Siden 1904 har foreningen udgivet tidsskriftet Danske Studier, som for tiden udkommer en gang om året.

Eksterne henvisninger 
 UDJS hjemmeside

Noter 

Dansk sprog
Danske dialekter
Danske foreninger
OZ (foreningsblad)

OZ er et dansk tidsskrift udgivet af Experimenterende Danske Radioamatører (EDR) primært henvendt til danske radioamatører. OZ er blevet udgivet siden april 1929. Navnet OZ kom fra de første to bogstaver i radioamatørkaldesignaler fra Danmark. (Siden 2007 kan danske radioamatørkaldesignaler også starte med OU, OV, 5P og 5Q.)

Historisk har OZ været hurtig med at formidle information om nye landvindingerne relateret til amatørradio - både generelt og om nye produkter - fx: transistorer, dioder (tunneldioder, selenensrettere), elektronrør, radioantenner. Tekniske emner: Superheterodynprincippet, enkeltsidebåndsmodulation, effektforstærker til audio og radiofrekvenser, antennemaster, printplader, lodning, standbølgeforhold, frekvensmodulation, amplitudemodulation, gitterdykmeter, elektroniske oscillatorer, fjernsyn.

Målgruppe:
 Fra 1929 til december 1971 har den primære målgruppe været kortbølge radioamatører:
 Fra april 1933 til 1944: Citat: "Tidsskrift for kortbølge-teknik og amatør-radio".
 Fra 1945 til 1971: Citat: "Tidsskrift for kortbølge-radio".
 Fra 1972 er målgruppen radioamatører der anvender alle radioamatørbånd: Citat: "Tidsskrift for amatør-radio".

OZ har igennem tiderne indeholdt følgende artikelemner eller afsnit:
 Leder
 Konstruktioner - fx radiosendere, radiotransceivere, radiomodtagere og elektroniske måleinstrumenter.
 Anmeldelser - af fx udstyr og bøger relevante for radioamatører.
 "Traffic-department", "Traffic notes" - radioamatør aktiviteter.
 Fra industri og videnskab - nyheder.
 Teknisk brevkasse - spørgsmål fra læserne.
 "Silent key" - dødsfald. "Key" henviser til en morsenøgle.
 DX-jægeren - information der er relevant for DXing.
 Fra afdelingerne - fylder en stor procentdel.
 Nye medlemmer.
 Amatørannoncer - køb og salg.

Se også
Radioamatør tidsskrifter:
 CQ Amateur Radio - USA
 CQ ham radio - japansk
 QST (tidsskrift) - USA
 73 Magazine - USA
 RadCom - britisk

Kilder/referencer

Eksterne henvisninger
 edr.dk: OZ  - fri download af ældre OZ blade.

Amatørradio-tidsskrifter
Tidsskrifter fra Danmark
La Drôme Classic

Royal Bernard Drôme Classic er et fransk cykelløb som blev arrangeret for første gang i 2014. Løbet er rangeret som 1.Pro af UCI og er en del af UCI ProSeries.

Vindere

Referencer

Eksterne henvisninger 
 

 
Etableret i 2014
August, pfalzgreve af Pfalz-Sulzbach

August, pfalzgreve af Pfalz-Sulzbach (født 2. oktober 1582 i Neuburg an der Donau, Oberbayern, død 14. august 1632 i Weinheim nær Heidelberg i Regeringsdistriktet Karlsruhe, dengang i Pfalz, senere i Baden) var pfalzgreve. Han blev regerende greve af Pfalz-Sulzbach i 1614.

Forældre 
August var søn af Filip Ludvig, pfalzgreve af Pfalz-Neuburg og sønnesøn af Wolfgang af Pfalz-Zweibrücken (1526–1569).

Familie 
Den 17. juli 1620 giftede August sig med Hedvig af Gottorp (1603–1657). Brylluppet fandt sted i Husum i Nordfrisland, Sydslesvig.

Hedvig var datter af hertug Johan Adolf af Slesvig-Holsten-Gottorp og Augusta af Danmark (en datter af Frederik 2. af Danmark-Norge og søster til Christian 4. af Danmark-Norge).

August og Hedvig fik syv børn. Christian August, pfalzgreve af Pfalz-Sulzbach var den ældste af de overlevende sønner.  Han blev regerende greve af Pfalz-Sulzbach i 1632, og han blev hertug af Pfalz-Sulzbach i 1656. Tipoldesønnen  Karl Theodor, kurfyrste af Pfalz og Bayern blev kurfyrste både af Pfalz og af Bayern.

Forfædre 
Christian August tilhørte den ældre (pfalziske) linje af Huset Wittelsbach, og han var sønnesøn af Wolfgang af Pfalz-Zweibrücken (1526–1569). 

Wittelsbachske pfalzgrever ved Rhinen
Huset Wittelsbach
Personer fra Bayern
Classic de l'Ardèche

Classic de l'Ardèche, officielt Faun-Ardèche Classic er et fransk endagsløb i landevejscykling som arrangeres hvert år i februar. Løbet er blevet arrangeret siden 2001. Løbet er af UCI klassificeret som 1.Pro og er en del af UCI ProSeries.

Vindere

Referencer

Eksterne henvisninger 
 
 Resultater fra Cyclingarchives.com

 
Etableret i 2001
Håndværk og design

Håndværk og design, Håndværk & design har flere betydninger:
 Håndværk og design (fag)
 Håndværk & Design (blad)
 Håndværk og Design (forening)

Se også
 Materiel design
Den Bestøvlede Kat (film)

Den Bestøvlede Kat (originaltitel: Puss in Boots), er en amerikansk computeranimationsfilm, instrueret af Chris Miller. Filmen havde præmiere den 28. oktober 2011. Filmen er en spin-off af Shrek og handler om figuren Den Bestøvlede Kat som først optrådte som en bifigur i Shrek 2. Den kan ses i 2D, Digital 3D og IMAX 3D. I 2011 fik filmen en oscarnominering i kategorien bedste animerede film.

I Danmark havde Den Bestøvlede Kat præmiere den 2. februar 2012

Handling 
Filmen handler om Den Bestøvlede Kats ungdom da han slog sig sammen med mesterhjernen Klumpe Dumpe og den handlekraftige og forførende Kitty Fløjlspote for at stjæle den berømte Gåsen som lægger gyldne æg.

Origninale stemmer (udvalgt) 

 Antonio Banderas – Den Bestøvlede Kat
 Salma Hayek – Kitty Fløjlspote
 Zach Galifianakis – Klumpe Dumpe
 Billy Bob Thornton – Jack
 Amy Sedaris – Jill
 Zeus Mendoza - Rancher
 Constance Marie – Imelda
 Guillermo del Toro – Mustache Man, Kommendanten
 Bob Joles – Giuseppe
 Robert Persichetti, Jr. – the Ohhh Cat
 Mike Mitchell – Andy Beanstalk
 Latifa Ouaou – Gal kvinde

Danske stemmer (udvalgt) 
 Kristian Boland – Den Bestøvlede Kat
 Christiane Schaumburg-Müller – Kitty Fløjlspote
 Søren Ulrichs – Klumpe Dumpe
 Jesper Lohmann – Jack
 Mette Frobenius – Jill
 Sofie Gråbøl – Imelda
 Tom Jensen – Mustache Man, Kommendanten

Eksterne henvisninger 
 
 Offcielle hjemmeside

Noter 

Computeranimationsfilm
Amerikanske film fra 2011
Animationsfilm fra USA
Komediefilm fra USA
Oscar for bedste animationsfilm
Børnefilm fra USA
GP Laguna

GP Laguna er et endagsløb i cykling for mænd, som finder sted i Kroatien og kategoriseres af UCI som 1.2 og er en del af UCI Europe Tour.

Vindere

Referencer

Cykelløb i Kroatien
Chris Wedge

John Christian "Chris" Wedge (født 20. marts 1957 i Binghamton, New York) er en amerikansk filminstruktør, producer og stemmeskuespiller. Han er en af grundlæggerne af Blue Sky Studios, og har også sit eget firma, WedgeWorks. Han har varet ansvarig for Blue Sky Studios' film, og var instruktør på Ice Age, Robotter og Epic. Han er også kendt for at spille Scrat i Ice Age-sagaen.

Eksterne henvisninger 

 

Filminstruktører fra USA
Stemmeskuespillere fra USA
Chris Miller

Christopher "Chris" Miller (født 1968) er en amerikansk stemmeskuespiller, animator, filminstruktør, manusforfatter og storyboardartist. Han er mest kendt for sin instruktion af Shrek den Tredje og Den Bestøvlede Kat, samt for at have lagt stemme i filmserien Madagaskar.

Eksterne henvisninger 

 

Animatorer fra USA
Manuskriptforfattere fra USA
Stemmeskuespillere fra USA
School af Stage Art

School af Stage Art (SOSA) er en dansk skuespillerskole, dannet af teatergruppen Cantabile 2 i 1985. Cantabile 2s kunstneriske leder, Nullo Facchini, er skolens rektor.
Den danske skuespiller Jens Andersen er uddannet derfra.

Teater i Danmark
Uddannelsesinstitutioner i København
Etableret i 1968
Allen Jones

Allen Jones (født 1. september 1937) er en britisk kunstner indenfor pop art, bedst kendt for sine malerier, skulpturer og litografier. Han blev ved Paris Biennalen i 1963 tildelt 'Prix des Jeunes Artistes' er er 'Senior Academician' ved Royal Academy of Arts.

Jones har undervist ved bl.a. Hochschule für bildende Künste Hamburg, University of South Florida, University of California, Banff Center School of Fine Arts og Universität der Künste Berlin. Jones værker er udstillet på bl.a. Tate Modern, Museum Ludwig, Warwick Arts Centre og Hirshhorn Museum.

Eksterne henvisninger 

 Biografi ved Royal Academy

Malere fra England
Kunstnere fra Storbritannien
Claus Deleuran Prisen

Claus Deleuran Prisen er en tegneseriepris, der uddeles af brancheorganisationen for professionelle tegneserieskabere i Danmark, Danske Tegneserieskabere. Prisen består af en statuette og uddeles årligt i fem kategorier: bedste danske tegneserie, bedste danske tegneseriedebut, bedste danske tegneserietegner, bedste danske tegneserieforfatter og bedste danske tegneseriefarvelægger. Prisen blev første gang uddelt i 2016.

Prisen er opkaldt efter den danske tegneserietegner Claus Deleuran (1946-1996).

Forbilledet for prisen er den amerikanske Harvey Award, hvor det er branchens professionelle kunstnere, der først nominerer kandidaterne og efterfølgende stemmer om vinderen blandt de nominerede i hver kategori. Inden nomineringen udarbejder priskomitéen en så vidt mulig komplet liste over de tegneserier af danske (eller i Danmark virkende) tegneserieskabere, der er udgivet på dansk i løbet af året. Herefter kan alle medlemmer af Danske Tegneserieskabere nominere op til tre kandidater i hver kategori. Efter optælling udsendes en stemmeseddel, hvor medlemmerne stemmer om den endelige vinder blandt de 3 nominerede i hver kategori. Modtagerne af prisen behøver ikke at være medlemmer af Danske Tegneserieskabere.

Prismodtagere 
 2016
Priser uddelt i 2016 for året 2015:
 Bedste danske tegneserie 2015: Thomas Alsop af Palle Schmidt og Chris Miskiewicz
 Bedste danske debut 2015: I morgen bliver bedre af Karoline Stjernfelt
 Bedste danske tegneserietegner 2015: Palle Schmidt
 Bedste danske tegneserieforfatter 2015: Niels Roland
 Bedste danske tegneseriefarvelægger 2015: Dan R. Knudsen
2017
Priser uddelt i 2017 for året 2016:
 Bedste danske tegneserie 2016: Zenobia af Morten Dürr og Lars Horneman
 Bedste danske debut 2016: Vand til blod af Morten Dürr og Lars Gabel
 Bedste danske tegneserietegner 2016: Henrik Rehr
 Bedste danske tegneserieforfatter 2016: Halfdan Pisket
 Bedste danske tegneseriefarvelægger 2016: Rune Ryberg

 2018

Priser uddelt i 2018 for året 2017:

 Bedste danske tegneserie 2017: Styrelsen af Johan F. Krarup
 Bedste danske debut 2017: Skæbnemageren af Kenneth Bøgh Andersen
 Bedste danske tegneserietegner 2017: Tom Kristensen
 Bedste danske tegneserieforfatter 2017: Johan F. Krarup
 Bedste danske tegneseriefarvelægger 2017: Søren Mosdal

 2019

Priser uddelt i 2019 for året 2018:

 Bedste danske tegneserie 2018: Fuglemanden af Lilian Brøgger og Sarah Engell 
 Bedste danske debut 2018: Kim Schou og Morten Voigt, Pyt 
 Bedste danske tegneserietegner 2018: Peter Snejbjerg  
Bedste danske tegneserieforfatter 2018: Lars Kramhøft, Fandenivoldsk 
Bedste danske tegneseriefarvelægger 2018: Laura Blicher, Fandenivoldsk 

 2020

Priser uddelt i 2020 for året 2019:

 Bedste danske tegneserie 2019: Death Save af Rune Ryberg 
 Bedste danske debut 2019: Det rette element af Line Høj Høstrup 
 Bedste danske tegneserietegner 2019: Bjørk Matias Friis 
Bedste danske tegneserieforfatter 2019: Paul Arne Kring 
Bedste danske tegneseriefarvelægger 2019: Tatiana Goldberg

Referencer

Eksterne henvisninger  

Tegneseriepriser fra Danmark
Prüfstand VII

Prüfstand VII (Afprøvningsrampe VII ved Heeresversuchsanstalt Peenemünde på øen Usedom i den tyske delstat Mecklenburg-Vorpommern, var den vigtigste udviklings-, undervisnings- og affyringsrampe for raketten (kendt under betegnelsen V2 („Vergeltungswaffe 2“) (Gengældesvåben 2).

Beskrivelse 
Afprøvningsrampen var omgivet af en elliptisk formet befæstet jordvold, hvor også kontrolstationen var placeret, og derfor blev kaldt "Arena". Til affyringsrampen hørte også en 32 meter høj montagehal. Raketrampen var overdimensioneret til V2 raketterne, da planen senere var at afprøve de langtrækkende A9 og A10-raketter, men på grund den stadig vanskeligere krigssituation kunne de enkelte raketdele ikke fremstilles. A9 og A10 raketterne ("America raketter"), var beregnet til at nå USA.
  
Ledelsen af anlægget havde raket-ingeniøren Kurt Heinrich Debus (1908-1983), som organiserede de operative opgaver i to arbejdsgrupper: En gruppe var ansvarlig for det mekaniske system og driv systemet, den anden for elektronisk kontrol og instrumentering.
For bedre at følge affyringsprocessen blev der installeret et fjernsynsanlæg, som er verdens første praktiske anvendelse af det industrielle tv.

Driftsperiode 
Prüfstand VII, blev bygget i 1938 og blev indtil rømningen af HVA Peenemünde i februar 1945 benyttet til forsøgsaffyringer af V2-raketterne;– på trods af de store skader det britiske luftangreb i midten af august 1943 („Operation Hydra“) og tre videre luftslag foretaget af USAF den 18. juli samt den 4. og 25. august 1944 forårsagede.

I alt krævede krigsindsatsen med de mobile V2 affyringsraketter fra de forskellige placeringssteder i Tyskland mere end 8000 menneskeliv, hovedsagelig civile. Det største antal af ofre skete den 16. december 1944 i Antwerpen, da en V2 raket ramte biografen „Rex“ og 567 mennesker døde.

Tyskerne benyttede til anlægsarbejdet af raketrampen 1400 slavearbejdere som var krigsfanger og fanger i tre koncentrationslejre på Usedom under krigen. I Peenemünde eksisterede der siden juni 1943 en KZ-arbejslejr. Derudover var der en krigsfangelejr ved Karlshagen og en KZ-lejren ved Trassenheide. Mindst 171 fanger der døde mellem november 1943 og september 1944 blev brændt i et krematorium ved Greifswald, andre lig blev fjernet fra stedet. Desuden var der under de fire allieredes bombeangreb på HVA Peenemünde mange døde.
Kurt Debus, senere direktør for John F. Kennedy Space Center, var ved rømningen den sidste leder af Prüfstand VII. Indtil indstillingen af af affyrings området den 21. februar 1945 blev der affyret 175 forsøgs V2-raketter.

Efterkrigstiden 
Mellem 1948 og 1961 blev det tekniske anlæg ødelagt af den sovjetiske besættelsesmagt. I nutiden er der kun enkelte rester af det store anlæg tilbage.

Eksterne henvisninger 

 Peenemündes historiskt tekniska informationscentrum

2. verdenskrig
Raketter
Pfalz-Neuburg

Pfalzgrevskabet Pfalz-Neuburg eller Hertugdømmet Pfalz-Neuburg var et rigsumiddelbart territorium i det Det tysk-romerske Rige, der eksisterede fra 1505 til 1808.

Pfalz-Neuburg lå ved og nord for Donau i de nuværende regeringsdistriker Schwaben, Oberbayern og Oberpfalz.

Et område i Oberpfalz blev gradvist udskilt. Derved opstod Pfalz-Sulzbach. De de to områder blev dog en personalunion under den samme fyrste i 1742.

Hovedstæder 
Neuburg an der Donau i Oberbayern var den egentlige hovedstad, mens Lauingen i Schwaben var en regional hovedstad.

Hertuger 
 1557–1569: Wolfgang af Pfalz-Zweibrücken
 1569–1614: Filip Ludvig, pfalzgreve af Pfalz-Neuburg
 1653–1690: Filip Vilhelm af Pfalz
 1742–1799: Karl Theodor, kurfyrste af Pfalz og Bayern
 1799–1808: Maximilian 1. Joseph af Bayern, konge af Bayern i 1806–1825.

Stater under Det tysk-romerske Rige
Den Bayerske Rigskreds
11 meter-båndet

11 meter-båndet, 11 meter-bånd eller 11 meter har flere specialiseringer:
 11 meter-båndet (radiolytterbånd)
 11 meter-båndet (CB-radio)
Krien

Krien er en by og kommune i det nordøstlige Tyskland, beliggende i Amt Anklam-Land i den centrale del af Landkreis Vorpommern-Greifswald. Landkreis Vorpommern-Greifswald ligger i delstaten Mecklenburg-Vorpommern. Ind til 31. december 2004 var byen administrationsby for det daværende Amt Krien.

Geografi 
Krien er beliggende ved Bundesstraße B 199. Motorvejen A 20 passerer omkring fem kilometer mod vest. Byen Anklam ligger omkring 20 km øst for kommunen, og Jarmen omkring 12 kilometer nordvest for kommunen.

Eksterne kilder og henvisninger 

 Byens side  på amtets websted
 Statistik 

Byer i Mecklenburg-Vorpommern
Kommuner i Mecklenburg-Vorpommern
Amt Anklam-Land
Byer i Kreis Vorpommern-Greifswald
Filip Ludvig, pfalzgreve af Pfalz-Neuburg

Filip Ludvig, pfalzgreve af Pfalz-Neuburg (født 2. oktober 1547 i Zweibrücken, Pfalz, død 12. august 1614 i Neuburg an der Donau, Oberbayern) var pfalzgreve. Han blev hertug af Pfalz-Neuburg i 1569.

Forældre 
Filip Ludvig var søn af Wolfgang af Pfalz-Zweibrücken (1526–1569) og Anna af Hessen (1529–1591).

Familie 
Filip Ludvig var gift med Anna af Jülich-Kleve-Berg (1552–1632). De fik otte børn. Èn søn (August, pfalzgreve af Pfalz-Sulzbach) blev regerende greve af Pfalz-Sulzbach i 1614.

Wittelsbachske pfalzgrever ved Rhinen
Huset Wittelsbach
Personer fra Bayern
Danske Tegneserieskabere

Danske Tegneserieskabere er en faglig interesseorganisation for forfattere, tegnere og farvelæggere, der arbejder professionelt med tegneserier i Danmark. Danske Tegneserieskabere har ifølge sin hjemmeside omkring 100 medlemmer (pr. 2021), hvilket svarer til en organisationsprocent på ca. 65. Danske Tegneserieskabere blev stiftet i 1989 på initiativ af Frank Madsen. Man kan blive optaget som ordinært medlem eller som associeret medlem.

Foreningen er medlem af Copydan, Dansk Kunstnerråd og Samrådet for Ophavsret og har en repræsentant i uddannelsesudvalget for PB i grafisk fortælling på The Animation Workshop i Viborg.

Arbejdsområder 
Arbejdsområderne spænder fra udarbejdelse af høringssvar til nye lovforslag, sponsorering af danske tegneseriefestivaler, eksportfremstød på udenlandske messer, drift af Danish Comics Foreign Right portal (www.dtsk.dk), udgivelse af det årlige Danish Comics Foreign Rights katalog, fyraftensmøder og faglige heldagskonventer for medlemmerne, workshops med danske og udenlandske lærere, deltagelse i Visda-forhandlinger om fordeling af Copydan-midler og uddeling af arbejdslegater via Danske Tegneserieskaberes Fond.

Foreningen har fra 2016 desuden årligt uddelt Claus Deleuran Prisen.

Bestyrelsen 
Valgt på foreningens seneste generalforsamling 27. april 2021:

 Sussi Bech (formand)
 Ingo Milton (kasserer)
 Frank Bruun Madsen
 Tatiana Goldberg
 Thomas Schrøder
 Angelica Inigo
 Freddy Milton
 Martin Flink (suppleant)
 Karsten Mungo Madsen (suppleant)

Referencer

Eksterne henvisninger 
 Foreningens hjemmeside

Tegneserieskabere
Etableret i 1989
Tegneserietegnere fra Danmark
Tegneserieforfattere fra Danmark
Plantedyrkning

Plantedyrkning eller planteavl (i daglig tale ofte = jorddyrkning) er den planlagte, landbrugsmæssige eller gartneriske dyrkning af nytteplanter og prydplanter. Det centrale er produktionen af værdifulde madvarer i form af planter, men også dyrkning og pleje af stueplanter og prydplanter til haver og parker falder ind under dette begreb.

Delområder 
 Nytteplanter:
 Fødemidler (korn, kartofler, frugt, grønsager).
 Foderplanter (hø, ensilage, rodfrugter, bælgplanter),
 Industrielle råvarer (sukkerroer, lægeplanter, fiberplanter).
 Prydplanter, stueplanter, haveplanter, snitblomster
 Planteskoleprodukter.
 Skovbrugsprodukter.

Arbejdsområder 
Plantedyrkning omfatter adskillige arbejdsområder, først og fremmest alle de jordtilknyttede landbrugsproduktioner (bl.a. plantelære, agerbrug og miljøkundskab). Omdrejningspunktet blandt disse arbejdsområder er den højst mulige effektivitet i udnyttelsen af miljøfaktorer som jordbund, vand og lys. De er afgørende for planternes vækst og må derfor udnyttes så godt som muligt. Det er et vigtigt mål inden for dyrkningen af nytteplanter at skaffe et godt vækstmiljø gennem kendskab til på de fysiologiske processer i planterne, der er afgørende for et godt udbytte af f.eks. frugter, korn eller olie.

Desuden hører også videnskabelige fagområder som planteavl, planteernæring og plantesundhed (plantebeskyttelse) med til den nødvendige viden bag plantedyrkning. I nutidens undervisning i plantedyrkning lægges der stigende vægt på bæredygtige dyrkningsformer med ressource- og miljøskånende virkemidler.

Plantedyrkningens teori og praksis kaldes under ét for jordbrugsmæssig dyrkningskundskab, mens den tilsvarende, videnskabelige disciplin hedder plantedyrkningsvidenskab.

Se også 
 Traditionelt jordbrug
 Økologisk jordbrug

Litteratur 
 Poul Erner Andersen: Introduktion til vore levnedsmidler – raffinerede levnedsmidler, 2. udg., 2003, 
 Lotte Ipsen og Peter Hartvig Hansen: "Planteproduktion", 2015, 
 Kurt Rasmussen: "Bæredygtighed i landbruget", 3. udg., 2016, 
 Rolf Schlegel: "Encyclopedic Dictionary of Plant Breeding"  2. udg., 2009,  584 ff

Eksterne links 
 SEGES: Planteavl
 proplanta.de – Dyrkningsmæssig basisividen om de vigtigste kulturplanter 
 plantedyrkningsleksikon  
 Infography about the History of Plant Breeding

Noter 

 
Jordbrug
Gartneri
Skovbrug
Petra Maňáková

Petra Maňáková (født Růčková; 9. februar 1989 i Tjekkiet) er en tjekkisk håndboldspiller som spiller for DHK Baník Most i Tjekkiet og Tjekkiets kvindehåndboldlandshold.

Referencer

Eksterne henvisninger 
 

Håndboldspillere fra Tjekkiet
DHK Baník Most

DHK Baník Most er en tjekkisk håndboldklub, der kommer fra Most i Tjekkiet. Klubben spiller for tiden i Tjekkiets første liga. Klubben blev grundlagt i 1997 og har hjemmebane i Sportovní Hale, Most.

Resultater

Nationalt 
 Tjekkiets første liga:
 Guld: 2013, 2014, 2015, 2016, 2017

International 
 EHF Challenge Cup:
 Vinder: 2013

Spillertruppen 2022-23 

Målvogtere
 21  Ellen Janssen 
 31  Dominika Müllnerová
 32  Jana Kašparová
Fløjspillere
LW
9  Adéla Stříšková
 22  Lucia Mikulčík
 71  Sofie Behenská
RW
 33  Tereza Eksteinová
 73  Barbora Kroftová
Stregspillere
8  Michaela Holanová
 91  Daria Somionka

Bagspillere
LB
 11  Veronika Andrýsková
 14  Tatiana Šutranová 
 16  Ema Veselovská
 17  Adéla Pokorná
 25  Charlotte Cholevová
 28  Adéla Protivová
CB
 24  Valentina Schüllerová
 81  Katarina Kostelná
 96  Veronika Mikulášková 
RB
 38  Valeria Smetková
 74  Marie Poláková

Kilder

Eksterne henvisninger 
 Officiel webside
 EHF Profil

Håndboldklubber fra Tjekkiet
Etableret i 1997
Sport i Tjekkiet